wickkiey/tamil-wikipedia-chunked huggingface dataset:
# இமான்சு ராய்

**இமான்சு ராய் (Himanshu Rai)** (1892 -16 மே 1940) இந்திய சினிமாவின் முன்னோடிகளில் ஒருவரான இவர் நடிகை தேவிகா ராணியுடன் சேர்ந்து 1934 ஆம் ஆண்டில்பம்பாய் டாக்கீஸ் என்ற திரைப்பட தயாரிப்பு அரங்கத்தை நிறுவியவர் என அறியப்படுகிறார். காடஸ் (1922), *தி லைட் ஆஃப் ஆசியா* (1925), *ஷிராஸ்* (1928), *எ த்ரோ ஆஃப் டைஸ்* (1929) மற்றும் *கர்மா* (1933) உள்ளிட்ட பல திரைப்படங்களுடன் இவர் தொடர்பு கொண்டிருந்தார். தேவிகா ராணியை (1908-1994) திருமணம் செய்து கொண்டார்.
# இமான்சு ராய்

## சுயசரிதை

ஒரு பிரபுத்துவ **பெங்காலி ** குடும்பத்தில் பிறந்த இவர் தனது பள்ளிப்படிப்பிற்காக சாந்திநிகேதனில் பல ஆண்டுகள் கழித்தார். கொல்கத்தாவிலிருந்து சட்டப் பட்டம் பெற்ற பிறகு, இவர் ஒரு வழக்கறிஞராக இலண்டன் சென்றார். அங்கு நாடக ஆசிரியரும் திரைக்கதை எழுத்தாளருமான நிரஞ்சன் பாலை சந்தித்தார்.  
அந்தச் சந்திப்பு பிரான்ஸ் ஓஸ்டனுடன் இணைந்து *தி லைட் ஆஃப் ஆசியா* என்ற திரைப்படத்தை உருவாக்க வழிவகுத்தது. இந்த படத்தில் ராய் ஒரு முக்கிய நடிகராகவும் இருந்தார். *பிரபஞ்ச பாஷ்* என்ற தனது மூன்றாவது படத்தைத் தயாரிக்கும் போது, நோபல் பரிசு பெற்ற இரவீந்திரநாத் தாகூரின் பேத்தியான தேவிகா இராணியை காதலித்து மணந்து கொண்டார்.
# இமான்சு ராய்

## பம்பாய் டாக்கீஸ்

*பம்பாய் டாக்கீஸ்* என்ற திரைப்பட தயாரிப்பு அரங்கத்தில், ராய் சசாதர் முகர்ஜியுடன் கூட்டுசேர்ந்தார். மேலும் முகர்ஜியின் மைத்துனர் அரங்கத்தில் தொழில்நுட்ப வல்லுநராக பணியாற்றினார். ஒரு படத்தில் இவரது மனைவியுடன் நடித்த நஜம் உல் அசன் என்ற நடிகருக்கும் இடையிலான காதல் தொடர்புகள் இருப்பதாக சந்தேகித்து, அவரை அப்படத்திலிருந்து நீக்கிவிட்டு தன்னுடைய உறவினர் அசோக் குமாரை அந்தப் பாத்திரத்தில் நடிக்க வைத்தார். இதன் பிறகு அசோக் குமார் திரைப்படங்களில் வெற்றிகரமான ஒரு வாழ்க்கையைப் பெற்றார்.  
ராய் இறந்த பிறகு, திரைப்பட அரங்கின் கட்டுப்பாட்டிற்கு ஒரு போராட்டம் ஏற்பட்டது. இவரது மனைவி தேவிகா ராணி சஷாதர் முகர்ஜியுடன் மோதலில் ஈடுபட்டார். இந்த கால கட்டத்தில் 1943 இல் அரங்கத்தின் மிகப்பெரிய வெற்றியான *கிஸ்மெட்* என்ற படத்தை தயாரித்தார். பின்னர் முகர்ஜி தனியே பிரிந்து பிலிமிஸ்தான் ஸ்டுடியோ என்ற ஒரு திரைப் பட படபிடிப்பு அரங்கத்தை கூட்டாக உருவாக்கினார்.  
1945ஆம் ஆண்டில், தேவிகா ராணி உருசியரும் மற்றும் இந்திய ஓவியருமான இசுவேதோசுலாவ் ரோரிக்கை என்பவரை திருமணம் செய்து கொண்டு பெங்களூருவில் வாழத் தொடங்கினார். இதன் பின்னர் பம்பாய் டாக்கீசின் புகழ் மெதுவாக மங்கத் துவங்கியது. அசோக் குமார் மற்றும் முகர்ஜி ஆகியோர் பம்பாய் டாக்கீஸை புதுப்பிக்க முயன்றனர். *மஹால்* என்ற ஒரு பெரிய வெற்றிப் படத்தைத் தயாரித்தனர். இறுதியில் அரங்கம் மூடப்பட்டது.
# மொத்த தேசிய வருமானம்

**மொத்த தேசிய வருமானம்** (**gross national income** (**GNI**), முன்னர் இதனை (**மொத்த தேசிய உற்பத்தி** (**gross national product** (**GNP**) என அழைக்கப்பட்டது. இதனை சுருக்கமாகக் கூறினால், ஒரு நாட்டின் மொத்த உள்நாட்டு உற்பத்தியுடன், வெளிநாடுகளிலிருந்து பலவவகையில் ஈட்டப்படும் வருமானத்துடன் கூட்டி வரும் தொகையுடன், வெளிநாடுகளுக்கு பலவகைகளில் செலுத்தப்படும் பணத்தை கழித்தால் வரும் தொகையே மொத்த தேசிய வருமானம் ஆகும்.(Todaro & Smith, 2011: 44).  
மொத்த தேசிய வருமானத்துடன், மொத்த உள்நாட்டு உற்பத்தியை ஒப்பிடுவது என்பது ஒரு நாட்டின் மொத்த உள்நாட்டு உற்பத்தி எந்த அளவிற்கு உள்நாட்டு அல்லது சர்வதேச நடவடிக்கைகளை குறிக்கிறது என்பதைக் காட்டுகிறது. சர்வதேச புள்ளிவிவரங்களில் மொத்த தேசிய வருமானம் எனும் சொல்லால், படிப்படியாக ஜி.என்.பி எனப்படும் மொத்த தேசிய உற்பத்தி எனும் சொல் நீக்கப்பட்டது. கருத்தியல் ரீதியாக இரண்டு சொற்களும் ஒரே மாதிரியாக இருக்கும்போது, அது வித்தியாசமாக கணக்கிடப்படுகிறது.
ஐரோப்பிய ஒன்றியத்தின் வரவு-செலவு திட்டத்தில், சொந்த பங்களிப்புகளின் மிகப்பெரிய பகுதியை கணக்கிடுவதற்கான அடிப்படையாக மொத்த தேசிய வருமானம் விளங்குகிறது.
# மொத்த தேசிய வருமானம்

## மொத்த தேசிய வருமானம் மற்றும் மொத்த உள்நாட்டு உற்பத்திக்கான ஒப்பீடு

**மொத்த தேசிய வருமானம் மற்றும் மொத்த தேசிய உற்பத்தியின் ஒப்பீடு**  
| value (a) | a - GDP | value (b) | b - GDP |  |  |  |
| --- | --- | --- | --- | --- | --- | --- |
| 1 | 20,636,317 | -267,153 | 20,837,347 | 344,239 | 20,544,343 |  |
| 2 | 13,181,372 | 175,082 | 13,556,853 | -44,951 | 13,608,151 |  |
| 3 | 5,226,599 | -123,267 | 5,155,423 | 156,212 | 4,971,323 |  |
| 4 | 3,905,321 | 146,841 | 4,058,030 | 58,783 | 3,947,620 |  |
| 5 | 2,777,405 | 130,590 | 2,816,805 | -60,242 | 2,855,296 |  |
| 6 | 2,752,034 | 39,806 | 2,840,071 | 37,660 | 2,777,535 |  |
| 7 | 2,727,893 | 124,576 | 2,691,040 | 39,230 | 2,718,732 |  |
| 8 | 2,038,376 | -51,486 | 2,106,525 | -28,268 | 2,083,864 |  |
| 9 | 1,902,286 | 64,182 | 1,832,170 | 4,172 | 1,885,482 |  |
| 10 | 1,665,565 | 54,417 | 1,694,054 | -21,265 | 1,713,341 | } |
# ஜிதேந்திர பிரசாதா

**ஜிதேந்திர பிரசாதா (Jitendra Prasada)** (1938 நவம்பர் 12- 2006 சனவரி 16 ) ஓர் இந்திய அரசியல்வாதியான இவர் இந்திய தேசிய காங்கிரசின் முன்னாள் துணைத் தலைவராக இருந்தார். 1991இல் ராஜீவ் காந்தி மற்றும் 1994இல் பி.வி.நரசிம்ம ராவ் போன்ற இந்தியாவின் இரண்டு பிரதமர்களின் அரசியல் ஆலோசகராகவும், இருந்தார்.  
பிரசாத் , 2000 நவம்பர் 9, அன்று காங்கிரசு கட்சியின் தலைவர்த் தேர்தலில் சோனியா காந்திக்கு எதிராகப் போட்டியிட்டார். ஆனால் இவர் தோற்கடிக்கப்பட்டார். இவர் 2001 சனவரி 16 அன்று புதுடில்லியில் நோயால் இறந்தார். நைனித்தால், செர்வுட் கல்லூரி, இலக்னோ கொல்வின் தாலுக்தார் கல்லூரி போன்ற கல்வி நிறுவனங்களிலும் பயின்றார். இவர் 1973 சனவரி 27, அன்று காந்தா என்பவரை மணந்தார். இந்த தம்பதியருக்கு ஜிதின் பிரசாதா என்ற மகனும், ஜானவி என்ற மகளும் உள்ளனர். ஜிதேந்திர பிரசாத்தின் குடும்பம் சாஜகான்பூரின் பிரசாத் பவனில் வசிக்கிறது.
# ஜிதேந்திர பிரசாதா

## அரசியல் வாழ்க்கை

பிரசாத் 1970இல் உத்தரபிரதேச சட்ட மேலவையின் உறுப்பினராக அரசியலில் நுழைந்தார். ஷாஜகான்பூர் தொகுதியில் இருந்து 1971இல் 5 வது மக்களவைக்கு தேர்ந்தெடுக்கப்பட்டார். அதே தொகுதியில் இருந்து 1980 மற்றும் 1984 ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். 1994 முதல் 1999 வரை மாநிலங்களவையில் உறுப்பினராக இருந்தார். சாஜகான்பூர் தொகுதியில் இருந்து 1999இல் மீண்டும் 13 வது மக்களவைக்கு தேர்ந்தெடுக்கப்பட்டார்.
# சோபெக்நெபரு

**அரசி சோபெக்நெபரு** (**Sobekneferu**) *சோபெக்* எனற எகிப்திய மொழி சொல்லிற்கு பேரழகி எனப்பொருளாகும். பண்டைய எகிப்தின் இரண்டாம் இடைநிலைக் காலத்தின் போது பண்டைய எகிப்தை ஆண்ட பனிரெண்டாம் வம்சத்தின் இறுதி அரசி ஆவார். மன்னர் நான்காம் அமெனம்ஹத்த்தின் பட்டத்தரசியான சோபெக்நெபரு எகிப்தை கிமு 1806 முதல் 1802 முடிய 4 ஆண்டுகள் மட்டுமே எகிப்தை ஆண்டார். இவரது கல்லறைப் பிரமிடு, வடக்கின் மஸ்குனா உள்ளதாக தொல்லியல் அறிஞர்கள் கருதுகிறார்கள்.இவர் இளம் வயதில் மறைந்தார். மன்னர் நான்காம் அமெனெம்ஹத் வாரிசு இன்றி மறைந்ததால், மன்னர் மூன்றாம் அமெனெம்ஹத்தின் மகளான சோபெக்நெபரு எகிப்தின் அரியணை ஏறினார். வாரிசு இன்றி இறந்த அரசி சோபெக்நெபருவிற்குப் பின் பதிமூன்றாம் வம்சத்தவர்களின் ஆட்சி துவகியது.
# சோபெக்நெபரு

## எகிப்திய அரசிகள்

- ஆட்செப்சுட்டு
- முதலாம் நெபெரு
- செசெசெட்
- நெஃபர்டீட்டீ
- நெபர்தரி
- ஏழாம் கிளியோபாற்றா
# சோபெக்நெபரு

## இதனையும் காண்க

- எகிப்தின் பனிரெண்டாம் வம்சம்
- பண்டைய எகிப்திய அரசமரபுகள்
# மூன்றாம் நக்காடா

**மூன்றாம் நக்காடா காலம்** (**Naqada III**) இது வரலாற்றுக்கு முந்தைய எகிப்தின் நக்காடா பண்பாட்டின் இறுதிக் காலம் ஆகும். மூன்றாம் நக்காடா மன்னர்கள் கிமு 3,200 முதல் கிமு 3,000 வரை பண்டைய எகிப்தை ஆண்டனர். நக்காடா பண்பாட்டுக் காலத்தில், எகிப்தை ஆண்ட மூன்று மன்னர்களின் பெயர்கள் மட்பாண்டங்களிலும், நினைவுச் சின்னங்களிலும் பொறிக்கப்பட்டுள்ளது.  
மூன்றாம் நக்காடா காலத்தில் மேல் எகிப்தின் நைல் நதி கரைகளில் தினீஸ், நக்காடா மற்றும் நெக்கென் போன்ற சிறிய நகர இராச்சியங்கள் தோன்றத் துவங்கியது. பண்டைய எகிப்தில் **மூன்றாம் நக்காடா** காலம் கிமு 3200 முதல் கிமு 3000 வரை விளங்கியது.கிமு 3200 ஆண்டின் முற்பகுதியில் மேல் எகிப்தை மன்னர் மன்னர் கா ஆட்சி செய்தார். நக்காடா இராச்சிய மன்னர் தினீஸ் மற்றும் நெக்கென் நகர இராச்சியங்களை வென்று, பின் கீழ் எகிப்தின் நைல் நதியின் வடிநிலப்பகுதிகளையும் வென்றார்.  
பெரும்பாலான எகிப்தியவியல் அறிஞர்கள், மன்னர் நார்மெரை, வரலாற்றுக்கு முந்தைய எகிப்தின் இறுதி மன்னராகவும், எகிப்தின் துவக்க அரசமரபின் முதல் மன்னராகவும் கருதுகின்றனர். இவர் முதலை மன்னருக்கு பின்னர் எகிப்தை ஆட்சி செய்தவராக கருதப்படுகிறார்.  
என்ற உச்சரிப்பைக் குறிக்கும் கெளிறு மீன் மற்றும் உளியின் பட எழுத்துகள் மேலும் கற்பலகையின் இருபுறத்தின் மேற்பகுதியில் வரலாற்று காலத்திற்கு முந்தைய எகிப்தியர்கள் வழிபட்ட வளைந்த கொம்புடன் கூடிய பசு தேவதையின் சிற்பம் உள்ளது.
# மூன்றாம் நக்காடா

### நார்மெர் கற்பலகையின் முன்பக்க காட்சி

யின் முன்பக்கக் காட்சி]]  
நார்மெர் கற்பலகையின் மேற்புறத்தின் இரண்டு பக்ககளிலும் பண்டைய எகிப்தியக் கடவுளான பசு தேவதையின் வளைந்த கொம்புகளுடன் கூடிய உருவங்கள் செதுக்கப்பட்டுள்ளது. இரண்டு பசு தேவதைகளின் உருவங்களின் நடுவில் மன்னர் நார்மெரின் பெயரைக் குறிக்கும் வகையில், இக்கற்பலகையின் இருபுறத்தின் மேற்பகுதிகளில் கெளிறு மீன் மற்றும் உளி சிற்பங்கள் செதுக்கப்பட்டுள்ளது. கற்பலகையின் நடுவில் தெற்கு எகிப்திய மன்னர்கள் அணியும் நீண்ட வெள்ளை நிற மகுடமும் மற்றும் வலது கையில் ஆயுதம் தாங்கிய மன்னர் நார்மெரின் உருவம் உள்ளது. நார்மெர் மன்னரின் இடதுபுறத்தில் மண்டியிட்ட நிலையில் உள்ள ஒரு கைதியை மன்னர் அடிக்கும் நிலையில் ஒரு சிற்பம் உள்ளது. மனிதனின் தலைக்கு மேல் வடக்கு எகிப்தை பாபிரஸ் காகிதம் செய்யப்படும் 6 நாணல் மலர்களும், ஓரசு கடவுளைக் குறிக்கும் வல்லூறு பறவையின் உருவமும் உள்ளது. இதில் ஓரசு கடவுள் அம்மனிதனின் தலையை தாக்குவதாக உள்ளது.
# மூன்றாம் நக்காடா

### கற்பலகையின் பின்பக்கக் காட்சி

கற்பலகையின் பின்புற பாகத்தின் அடியில் காளை போன்ற உருவத்தின் அடியில் மன்னர் கீழ் எகிப்திய மன்னர்கள் அணியும் சிவப்பு நிற நீண்ட மகுடத்துடன் மன்னர் நார்மெர் கையில் பூனை மற்றும் நெல்லை சூடடிக்கும் கோலுடன் அமர்ந்திருப்பது போன்ற உருவமும் காணப்படுகிறது.  
பின்பக்க கற்பலகையின் நடுப்புறத்தில் சண்டையிடும் இரண்டு விலங்குகளின் நீண்ட தலைகள் ஒன்றுடன் ஒன்று பின்னிக்கொண்டும், அதன் தலைகளை பக்கத்திற்கு ஒருவர் நீண்ட கயிற்றால் பிணைத்துக் கொண்டு இருப்பது போன்ற உருவம் செதுக்கப்பட்டுள்ளது. இவ்வுருவம் கீழ் எகிப்து மற்றும் மேல் எகிப்தை மன்னர் நார்மெர் ஒன்றிணைத்ததை காட்டுகிறது. மேலும் இவ்வுருவம் பண்டைய மெசொப்பொத்தேமியாவின் உரூக் பண்பாடு காலத்திய (கிமு 4100 - 3000) நீண்ட கழுத்துகளால் பின்னப்பட்ட விலங்குகளின் வரிசைக் கல்வெட்டுகளுடன் ஒத்துப்போகிறது.  
கற்பலகையின் மேற்புறத்திற்கு அடியில் நீண்ட தலைமுடி உடைய ஒரு மன்னரும், மன்னருக்குப் பின்புறம் இருவரும், முன்புறம் ஐவரும் விலங்கு உருவங்கள் கொண்ட பதாகைகளுடன் ஊர்வலமாகச் செல்லும் காட்சி செதுக்கப்பட்டுள்ளது. இக்காட்சியின் வலதுபுறத்தில் 10 நபர்கள், ஐவர் ஐவராக தரையில் பிணமாக கிடக்கும் காட்சி செதுக்கப்பட்டுள்ளது. இது போரில் மன்னர் நார்மெர் அடைந்த வெற்றியை நினைவு கூறும் வகையில் உள்ளது. இந்த பிணகளின் உருவங்களுக்கு மேல் கப்பல், வல்லூறு, குத்தீட்டி போன்ற உருவங்கள் செதுக்கப்பட்டுள்ளது. இவ்வுருங்கள் மன்னர் நார்மெர் போரில் கைப்பற்றிய ஊர்களின் பெயராக இருக்கலாம் எனக்கருதப்படுகிறது.  
கற்பலகையில் மேற்புறத்தில் எகிப்தியக் கடவுளான பசு தேவதை நீண்ட வளைந்த கொம்புகளுடன் உள்ளது. பசு தேவதைகளுக்கு
நடுவில் மன்னர் நார்மெரின் முதல் வம்சத்தவர்களைக் குறிக்கும் குலக்குறிச் சின்னமான தேள் உருவம் காணப்படுகிறது.
# மூன்றாம் நக்காடா

## ஆட்சியாளர்கள்

- பார்வோன் கா
- இரண்டாம் இசுகோர்ப்பியோன்
- நார்மெர்
# மூன்றாம் நக்காடா

## இதனையும் காண்க

- வரலாற்றுக்கு முந்தைய எகிப்து
- நக்காடா பண்பாடு
- எகிப்திய மன்னர்கள்
- பண்டைய எகிப்திய அரசமரபுகள்
# விக்கிப்பீடியா:Statistics/weekly/28-Jun-2020
# சுட்டெவானீ வெர்னர்

**சுட்டவானீ சி. வெர்னர்** *(Stephanie C. Werner)* (பிறப்பு: 1974 ) ஒரு செருமானியக் கோளியலாளரும் புவியியலாளரும் ஆவார். இவர் செவ்வாய் ஆய்வுக்காகவும் ஆர்க்டிக் ஆய்வுக்காகவும் பெயர்பெற்றவர். இவர் நார்வே ஓசுலோ பல்கலைக்கழகத்தின் புவிப் படிமலர்ச்சி, இயங்கியல் துறையின் பேராசிரியர் ஆவார்.  
இவர் செவ்வாய் மோயாவே கணத்தாக்கக் குழிப்பள்ள விண்கற்களையும் ஆய்வு செய்தார். மேலும் இவர் சூரியக் குடும்பக் கோள் நகர்வு காலகட்டம் முன்பு கருதியதை விட மிகமுந்தியது எனக் கணித்தார்.
# சுட்டெவானீ வெர்னர்

## கல்வியும் வாழ்க்கைப்பணியும்

வெர்னர் 1999 இல் கீல் பல்கலைக்கழகத்தில் இருந்து புவி இயற்பியலில் பட்டயம் பெற்றார். இவர் தன் முனைவர் (Dr. rer. nat.) பட்டத்தை 2005 இல் பெர்லின் கட்டற்ற பல்கலைக்கழகத்தில் பெற்றார்; இவரது முனைவர் பட்ட ஆய்வுத் தலைப்பு *செவ்வாய் நிலவியல் படிமலர்ச்சி வரலாறு, மண்ணடுக்குக் காலவியல் முதன்மைக் கூறுபாடுகள்* என்பதாகும்.  
பெர்லின் கட்டற்ற பல்கலைக்கழகத்தில் முதுமுனைவர் பட்டம் பெற்றதும், இவர் 2009 இல் நார்வே நில அளக்கைத் துறையில் சேர்ந்து பிறகு ஓசுலோ பல்கலைக்கழகத்தில் ஆய்வாளரானார். அங்கு இவர் 2014 இல் இணைப்பேராசிரியராகவும் 2017 இல் முழுநிலைப் பேராசிரியராகவும் ஆனார்.
# சுட்டெவானீ வெர்னர்

## தகைமைகள்

In 2019, வெர்னர் 2019 இல் நார்வே அறிவியல், இலக்கியக் கல்விக்கழக உறுப்பினாராகத் தேர்வு செய்யப்பட்டார்.
சிறுகோள் 11449 சுட்டெவ்வெர்னர் இவரது பெயரால் அழைக்கப்படுகிறது.
# இடங்கழி நாயனார் கோயில், கொடும்பாளூர்

**இடங்கழி நாயனார் கோயில்** புதுக்கோட்டை மாவட்டம் கொடும்பாளூரில் அமைந்துள்ள கோயிலாகும்.
# இடங்கழி நாயனார் கோயில், கொடும்பாளூர்

## அமைவிடம்

இக்கோயில் இடங்கழி நாயனார் என்னும் நாயனாருக்காக அமைந்துள்ள கோயிலாகும்.
# இடங்கழி நாயனார் கோயில், கொடும்பாளூர்

## அடியார் தொண்டு

இடங்கழி நாயனார் கொடும்பாளூரைத் தலைநகராகக் கொண்டு ஆட்சி செய்தவர். பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.
# இடங்கழி நாயனார் கோயில், கொடும்பாளூர்

## கோயில் அமைத்தல்

இவருக்காக சில ஆண்டுகளுக்கு முன்பாக இக்கோயில் கட்டப்பட்டது. தொடர்ந்து புனரமைப்பு செய்து சுற்றுச்சுவர் எழுப்பி, குரு பூசையும் செய்யப்பட்டது.
# இடங்கழி நாயனார் கோயில், கொடும்பாளூர்

## செல்லும் வழி

சென்னை-மதுரை வழித்தடத்தில் விராமலிமலைக்கு தெற்கே ஆறு கி.மீ. தொலைவில் கொடும்பாளூர் உள்ளது. கொடும்பாளூர் சந்திரம் பேருந்து நிறுத்தத்தில் இருந்து வடக்கில் ஒரு கி.மீ. தொலைவில் இக்கோயில் உள்ளது.
# இடங்கழி நாயனார் கோயில், கொடும்பாளூர்

## அருகிலுள்ள கோயில்

இக்கோயிலுக்கு அருகில் முசுகுந்தேஸ்வரர் கோயில் உள்ளது.
# வார்ப்புரு:Main Page/minerva.css

/* This template is loaded on the main page to address T32405
Please feel free to adapt the code, translate this message.
Updates can be found in https://gist.github.com/jdlrobson/dbb124296ed2a1fc7242018c7b589059 */
@media screen and ( max-width: ) {
body.skin-minerva td,
body.skin-minerva tr,
body.skin-minerva .mp-column,
body.skin-minerva .floatleft,
body.skin-minerva .floatright,
body.skin-minerva tbody,
body.skin-minerva table {
display: block !important;
float: !important;
width: 100% !important;
height: auto !important;
box-sizing: -box;
}
}
# கிருட்டிணா ரிபௌத்

**கிருட்டிணா ரிபௌத் (Krishna Riboud)** (1926 அக்டோபர் 12 - 2000 சூன் 27) ராய் என்றும் அழைக்கப்படும் இவர் ஓர் இந்திய வரலாற்றாசிரியரும் மற்றும் ஓவியங்கள் சேகரிப்பாளராகவும் இருந்தார். மேலும், இந்திய மற்றும் சீனத் தொல்பொருட்கள் மற்றும் துணிகள் ஆகியவற்றில் நிபுணத்துவம் பெற்றவர்.  
ராய் தனது துணி சேகரிப்பை 1950களில் வங்காளத்திலிருந்து பலுச்சாரிப் புடவைகளை வாங்குவதிலிருந்துத் தொடங்கினார். இவர் 1958 கேன்ஸ் திரைப்பட விழாவின் நடுவர் குழுவில் உறுப்பினராக இருந்தார்.
# கிருட்டிணா ரிபௌத்

## ஆரம்பகால வாழ்க்கை மற்றும் கல்வி

கிருட்டிணா ராய் 1926 அக்டோபர் 12 ஆம் தேதி கிழக்கு வங்காளத்தில் பொது சுகாதார இயக்குநராக பணிபுரிந்த இராஜேந்திர ராய் மற்றும் இனா தாகூர் ராய் ஆகியோரின் மகளாக டாக்காவில் பிறந்தார். இவரது தாயார் இரவீந்திரநாத் தாகூரின் பேத்தியாவார். இவரது பத்து வயதில் இவரது தந்தை இறந்துவிட்டார். பின்னர், சொல்கத்தாவிலுள்ள இவரது தாய்மாமன் சௌம்யேந்திரநாத் தாகூரால் வளர்க்கப்பட்டார். இவரது மாமா இவரது வாழ்க்கையில் செல்வாக்கு பெற்றிருந்தார். 1983ஆம் ஆண்டில், *தி நியூயார்க்கர்* என்ற பத்திரிக்கையில் இவர் இவ்வாறு கூறினார், "ஒரு புரட்சிகர மார்க்சியவாதியான என் மாமாவிடம் நான் ஆர்வமாக இருந்தேன். அவருடைய மார்க்சியம் இப்போது நமக்குத் தெரிந்த பொதுவுடமையிலிருந்து மிகவும் வித்தியாசமானது." தனது மாமாவை பிரிட்டிசு காவலர்கள் கைது செய்து கொல்கத்தா இரயில் நிலையத்தில் கைது செய்து இரயிலில் ஏற்றியதையும் இவர் நினைவு கூர்ந்தார்.
# கிருட்டிணா ரிபௌத்

## தனிப்பட்ட வாழ்க்கை

1947 வசந்த காலத்தில் *ஹார்பர்ஸ் பஜார் என்ற பத்திரிக்கையின்* ஆசிரியர் வழங்கிய ஒரு விருந்தில் பிரெஞ்சு புகைப்படக் கலைஞர் ஹென்றி கார்டியர்-பிரெசன் விருந்தில் ராய் கலந்து கொண்டார். விருந்தில், இவர் இசுக்லம்பெர்கரின் தலைவர் ஜீன் ரிபௌத் என்பவரைச் சந்தித்தார். ராய் மற்றும் ரிபௌத் 1949 இல் திருமணம் செய்து கொள்ள முடிவு செய்து 1949 அக்டோபர் 1 அன்று திருமணம் செய்து கொண்டனர்.  
கிருட்டிணா ரிபௌத் 2000 சூன் 27 அன்று பிரான்சின் பாரிஸில் உள்ள தனது வீட்டில் காலமானார்.
# ஜிதின் பிரசாதா

**ஜிதின் பிரசாதா** (*Jitin Prasada*) (பிறப்பு: நவம்பர் 29, 1973) ஓர் இந்திய அரசியல்வாதியும் மற்றும் முன்னாள் மத்திய அமைச்சரும் ஆவார். இவர் பதினைந்தாவது மக்களவையில் உத்தரப் பிரதேச மாநிலம் லக்கிம்பூர் கேரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.. அங்கு இவர் 1,84,509 வாக்குகள் வித்தியாசத்தில் வெற்றி பெற்றார்.
# ஜிதின் பிரசாதா

## ஆரம்ப கால வாழ்க்கை

ஜிதின் அரசியல்வாதியான ஜிதேந்திர பிரசாதா மற்றும் அவரது மனைவி காந்தா பிரசாதா ஆகியோருக்கு உத்தரப்பிரதேசத்தின் சாஜகான்பூரில் பிறந்தார். இவரது தாய் இமாச்சலப் பிரதேசத்தைச் சேர்ந்தவர். ஜிதின் தேராதூனிலுள்ள தூன் பள்ளியில் படித்தார். தில்லி பல்கலைக்கழகத்தின் சிறிராம் வணிகக் கல்லூரியில் இளங்கலையை முடித்தார். பின்னர், புது தில்லி, சர்வதேச மேலாண்மை நிறுவனத்தில் முதுகலை வணிகம் முடித்தார்.  
இவரது தாத்தா ஜோதி பிரசாதா காங்கிரசு கட்சி உறுப்பினராக இருந்து சட்டமன்ற மற்றும் உள்ளாட்சி அமைப்புகளில் பணியாற்றினார். இவரது பாட்டி பமீலா பிரசாதா கபுர்த்தலாவின் சீக்கிய அரச குடும்பத்தைச் சேர்ந்தவர். இவரது தாத்தா ஜுவாலா பிரசாதா காலனித்துவ காலத்தில் இந்தியக் குடிமைப் பணி அதிகாரியாக பணியாற்றியவர். மேலும் இவரது பெரிய பாட்டி பூர்ணிமா தேவி, நோபல் பரிசு பெற்ற இரவீந்திரநாத் தாகூரின் சகோதரர் ஹேமந்திரநாத் தாகூரின் இளைய மகள் ஆவார்.
# ஜிதின் பிரசாதா

## ஆரம்ப கால வாழ்க்கை

### அரசியல் வாழ்க்கை

2001 ஆம் ஆண்டில், ஜிதின் பிரசாதா இந்திய இளைஞர் காங்கிரசின் பொதுச் செயலாளராக தனது அரசியல் வாழ்க்கையைத் தொடங்கினார். 2004ஆம் ஆண்டில், தனது சொந்த ஊரான உத்தரப்பிரதேசத்தின் சாஜகான்பூர் நாடளுமன்றத் தொகுதியிலிருந்து பதினான்காவது மக்களவைக்கு உறுப்பினராகத் தேர்ந்தெடுக்கப்பட்டார்.  
நாடாளுமன்ற உறுப்பினராக தேர்ந்தெடுக்கப்பட்ட ஜிதின் பிரசாதா எஃகு துறைக்கு அமைச்சரானார். மேலும் அமைச்சரவையில் (ஏப்ரல் 2008) இளைய அமைச்சர்களில் ஒருவராக இருந்தார். 2009 ஆம் ஆண்டில், தனது சொந்தத் தொகுதியான சாஜகான்பூர் மறுவரையறுக்கப்பட்டதால், இவர் தௌரக்ராவிலிருந்து தேர்தலில் நின்று வெற்றி பெற்றார். 2008 ஆம் ஆண்டில் மத்திய அமைச்சராக இருந்த காலத்தில் தனது தொகுதியான தௌரக்ராவில் (மக்களவைத் தொகுதி) ஒரு எஃகு தொழிற்சாலைக்கு அடிக்கல் நாட்டினார்.  
லக்கிம்பூர் கேரி மாவட்டத்தின் குறுகிய ரயில் பாதையை அகல இரயில் பாதையாக மாற்றுவதற்கான இவரது வாக்குறுதி 2009 நாடாளுமன்றத் தேர்தலின் போது இவருக்கு பெரும் ஆதரவளித்தது. 14 வது மக்களவைக்கு, மனுக்களுக்கான குழு (உறுப்பினர்) பதவிகளை ஜிதின் வகித்தார்; தகவல் தொழில்நுட்பம் மற்றும் தகவல் தொடர்பு குழு (உறுப்பினர்); ஆலோசனைக் குழு, உள்நாட்டு விமானப் போக்குவரத்து அமைச்சகம் மற்றும் எஃகு அமைச்சகம் போன்றவை.  
2014 மக்களவைத் தேர்தலில் பாரதிய ஜனதா கட்சியின் ரேகா வர்மாவிடம் இவர் தனது தொகுதியை இழந்தார்.
# ஜிதின் பிரசாதா

## தனிப்பட்ட வாழ்க்கை

ஜிதின் பிரசாதா பிப்ரவரி 2010 இல் பத்திரிகையாளரான நேகா சேத் என்பவரை மணந்தார். நேகா டைம்ஸ் ஆஃப் இந்தியா, மற்றும் சிஎன்என்-ஐபிஎன் போன்ற செய்தி நிறுவனங்களில் பணிபுரிந்தவராவார்.
# நக்காடா

**நக்காடா** (**Naqada**) (, *Naqāda,* *Nekatērion*) தெற்கு எகிப்தின் கியூ ஆளுநகரத்தில், நைல் நதியின் மேற்கு கரையில் அமைந்த பண்டையத் தொல்லியல் நகரம் ஆகும். நக்காடா நகரத்தின் பெயரைக் கொண்டு எகிப்தில் கிமு 4,400 முதல் கிமு 3,000 முடிய நிலவிய தொல்லியல் பண்பாட்டிற்கு நக்காடா பண்பாடு என்று எகிப்தியவியல் அறிஞர்கள் பெயரிட்டனர்.
# நக்காடா

## வரலாறு மற்றும் அகழாய்வுகள்

வரலாற்றுக்கு முந்தைய எகிப்தின் நக்காடா நகரத்தில், கிமு 3,500 முதல் எகிப்தியக் கடவுள்களான **இரா** மற்றும் அமூன் வழிபாட்டு மையமாக விளங்கியது. மேலும் பெரிய அளவில் கோயில்கள் எழுப்பப்பட்டது.  
நக்காடா நகரத்தின் தொல்லியல் அகழாய்வுகள் மூலம், வரலாற்றுக்கு முந்தைய எகிப்தில் கிமு 4,400 முதல் கிமு 3,000 வரையில் விளங்கிய நக்காடா பண்பாட்டின் இறுதியில் துவக்ககால அரசமரபுகள் குறித்த செய்திகள் அறியமுடிகிறது.
# நக்காடா

## இதனையும் காண்க

- மூன்றாம் நக்காடா
- நெக்கென்
- பண்டைய எகிப்திய நகரங்கள்
- நக்காடா பண்பாடு
- வரலாற்றுக்கு முந்தைய எகிப்து
- பண்டைய எகிப்திய அரசமரபுகள்
# சாரா அலி கான்

**சாரா அலி கான் பட்டோடி (Sara Ali Khan Pataudi)** (பிறப்பு:1995 ஆகத்து 12) இவர் இந்தித் திரைப் படங்களில் பணிபுரியும் ஓர் இந்திய நடிகையாவார். பட்டோடி மற்றும் தாகூர் குடும்பத்தில் பிறந்த இவர், நடிகர்கள் அமிர்தா சிங் மற்றும் சைஃப் அலிகான் ஆகியோரின் மகளாவார். மேலும் மன்சூர் அலி கான் பட்டோடி மற்றும் ஷர்மிளா தாகூர் ஆகியோரின் பேத்தியுமாவார்.  
கொலம்பியா பல்கலைக்கழகத்தில் பட்டம் பெற்ற பிறகு, சாரா 2018 *கேதார்நாத்* மற்றும் *சிம்பா* போன்ற பாலிவுட் திரைப்படங்களில் நடிக்க ஆரம்பித்தார். இரண்டு படங்களும் வணிக ரீதியாக வெற்றி பெற்றன. மேலும் *கேதார்நாத்* திரைப்படம் சிறந்த அறிமுகத்திற்கான பிலிம்பேர் விருதை இவருக்கு பெற்றுத் தந்தது. 2019இன் *ஃபோர்ப்ஸ் இந்தியா* ' பத்திரிக்கையின் பிரபலங்கள் 100 என்ற பட்டியலில் இவர் இடம் பெற்றார்.
# சாரா அலி கான்

## ஆரம்பகால வாழ்க்கை மற்றும் பின்னணி

சாரா அலி கான் 1995 ஆகத்து 12 அன்று மும்பையில் இந்தித் திரையுலகின் நடிகர்களான மன்சூர் அலி கான் பட்டோடி மற்றும் ஷர்மிளா தாகூர் ஆகிய இருவரின் மகனான சைஃப் அலிகான் மற்றும் அமிர்தா சிங் ஆகியோருக்கு மகளாகப் பிறந்தார். இவர், பட்டோடி மற்றும் தாகூர் குடும்பத்தைச் சேர்ந்தவராவார். இவர், சமூகவாதியான *ருக்சனா சுல்தானா*வின் தாய்வழி பேத்தி ஆவார். இவருக்கு இப்ராகிம் என்ற ஒரு தம்பி உள்ளார். இவரது மற்றொரு சகோதரர் தைமூர், கரீனா கபூருடனான இரண்டாவது திருமணத்தின் மூலம் சைஃப்பிற்கு பிறந்த மகனாவார். சாரா கான் முக்கியமாக தந்தைவழியில் பஷ்தூண் மற்றும் பெங்காலி வம்சாவளியைச் சேர்ந்தவர். மேலும் இவரது தாய்வழியில் பஞ்சாபி வம்சாவளியைச் சேர்ந்தவர்.  
சாரா தனது நான்கு வயதில் ஒரு விளம்பரத்தில் நடித்தார். சைஃப்பின் கருத்துப்படி, நடிகை ஐஸ்வர்யா ராய் சிகாகோவில் மேடையில் நடித்ததைக் கண்டதும் திரைப்படத் தொழிலைத் தொடர இவருக்கு உத்வேகம் பிறந்தது எனத் தெரிகிறது. 2004 ஆம் ஆண்டில், சாராவுக்கு ஒன்பது வயதாக இருந்தபோது, இவரது பெற்றோர் விவாகரத்து செய்தனர். அமிர்தா சிங்கிடம் குழந்தைகள் வளர சட்டப்பூர்வ அனுமதி வழங்கப்பட்டது.  
ஒரு இளைஞியாக, சாரா அலி கான் தனது எடையுடன் போராடினார். மேலும் உடல் பருமனை குறைக்க ஒரு கடுமையான கால அட்டவணையின் கீழ் தினசரி உடற்பயிற்சிகளையும் செய்ய வேண்டியிருந்தது. சினைப்பை நோய்க்குறி இவரது எடை அதிகரிப்புக்கு ஒரு காரணம் என்று இவர் குறிப்பிடுகிறார். சாரா அலி கான் நியூயார்க்கில் உள்ள கொலம்பியா பல்கலைக்கழகத்தில் வரலாறு மற்றும் அரசியல் அறிவியலைப் படித்தார். 2016ஆம் ஆண்டில், இவர் தனது பட்டப்படிப்பை முடித்தார். பின்னர் சிலகாலம் தனது எடை குறைப்புப் பயிற்சியினை மேற்கொண்டார். அதைத் தொடர்ந்து இவர் இந்தியா திரும்பினார்.
# சாரா அலி கான்

## தொழில்

சாரா அலி கானின் அறிமுகமானது 2018 ஆம் ஆண்டில் அபிஷேக் கபூரின் காதல் படமான கேதார்நாத் என்ற திரைப்படத்தில் இருந்தது. அதில் இவர் ஒரு முஸ்லீம் சுமை தூக்குபவரைக் காதலிக்கும் ஒரு இந்து பெண்ணாக நடித்தார். இதில் சுஷாந்த் சிங் ராஜ்புத்தும் நடித்திருந்தார். இந்தப் படத்தில் இவரது நடிப்புக்கு பாராட்டுடன் கலவையான விமர்சனங்களைப் பெற்றார். இந்தப்படத்தில் நடித்ததற்காக சிறந்த பெண் அறிமுகத்திற்கான பிலிம்பேர் விருதும், ஆண்டின் சிறந்த பெண் நட்சத்திர அறிமுகத்திற்கான ஐஃபா விருதும் வழங்கப்பட்டது .
# இராஜேந்திரலால் மித்ரா

**இராஜா இராஜேந்திரலால் மித்ரா (Raja Rajendralal Mitra)** (1822 பிப்ரவரி 16 - 1891 சூலை 26) இவர் இந்திய வம்சாவளியைச் சேர்ந்த முதல் நவீன இந்தியவியலாளரும் மற்றும் வங்காளத்தைச் சேர்ந்த முதல் அறிவியல் வரலாற்றாசிரியருமாவார். மேலும் இவர் பல்துறை வித்தகராகவும் இருந்துள்ளார். இவர் பெங்காலி மறுமலர்ச்சியின் முன்னோடி நபராக இருந்தார்.
# இராஜேந்திரலால் மித்ரா

## ஆரம்ப கால வாழ்க்கை

இராஜேந்திரலால் மித்ரா 1822 பிப்ரவரி 16 அன்று கிழக்கு கொல்கத்தாவில் சூரா என்ற இடத்தில் (இப்போது பெலியகட்டா) ஜனமேஜய மித்ரா என்பவருக்கு ஆறு மகன்களில் மூன்றாவதாக பிறந்தார். , இவருக்கு ஒரு சகோதரியும் இருந்தார். இராஜேந்திரலாலை, குழந்தைகள் இல்லாத இவரது அத்தை வளர்த்தார்.  
மித்ராவின் குடும்பம் அதன் தோற்றத்தை பண்டைய வங்காளத்திலிருந்தே கண்டறிந்தது; மேலும் இராஜேந்திரலால் ஆதிசுரா புராணத்தின் விசுவாமித்ரரிடமிருந்து வந்ததாகத் தெரிகிறது. குடும்பம் குலின் கயஸ்தா சாதியைச் சேர்ந்தவர்கள் ஆவர். மேலும் இவர்கள் பக்தியுள்ள வைஷ்ணவர்கள். இராஜேந்திரலாலின் 4 வது தாத்தா இராமசந்திரன் என்பவர் மூர்சிதாபாத் நவாப்களின் திவானாக இருந்துள்ளார். இவரது தாத்தா பீதாம்பர மித்ரா அயோத்தி மற்றும் தில்லி அரசசபையில் முக்கியமான பதவிகளை வகித்தார். ஜனமேஜயர் ஒரு பிரபலமான கிழகத்திய அறிஞர் ஆவார், அவர் பிரம்ம வட்டாரங்களில் மதிக்கப்படுபவர் மற்றும் வேதியியல் கற்ற முதல் வங்காளியாக இருக்கலாம்; அவர் பதினெட்டு புராணங்களின் உள்ளடக்கத்தின் விரிவான பட்டியலையும் தயாரித்திருந்தார். ஜமாபுகூரைச் சேர்ந்த இராஜா திகம்பர் மித்ராவும் குடும்பத்தின் உறவினர்.  
இவரது தாத்தாவின் செலவினம் மற்றும் இவரது தந்தை செய்த பணிக்காக ஊதியம் பெற மறுத்ததன் காரணமாக, இராஜேந்திரலால் தனது குழந்தை பருவத்தை வறுமையில் கழித்தார்.
# இராஜேந்திரலால் மித்ரா

## ஆரம்ப கால வாழ்க்கை

### கல்வி

இராஜேந்திரலால் மித்ரா தனது ஆரம்பக் கல்வியை வங்காளத்தில் உள்ள ஒரு கிராமப்புறப் பள்ளியில் பெற்றார், அதைத் தொடர்ந்து பாதுரியகட்டாவில் ஒரு தனியார் ஆங்கில-நடுத்தரப் பள்ளியில் படித்தார். தனது 10 ஆவது வயதில், கொல்கத்தாவில் உள்ள இந்துப் பள்ளியில் பயின்றார். இந்த இடத்திலிருந்து மித்ராவின் கல்வி பெருகிய முறையில் பரவலாக மாறியது; 1837 திசம்பரில் இவர் கொல்கத்தா மருத்துவக் கல்லூரியில் சேர்ந்தார்- அங்கு இவர் சிறப்பாகச் செயல்பட்டார்- ஒரு சர்ச்சையில் சிக்கிய பின்னர் 1841இல் இவர் வெளியேற வேண்டிய கட்டாயம் ஏற்பட்டது. பின்னர் இவர் சிறுகாலம் சட்டப் பயிற்சியில் ஈடுபட்டார். பின்னர் கிரேக்கம், லத்தீன், பிரஞ்சு மற்றும் ஜெர்மன் உள்ளிட்ட மொழிகளைப் படிப்பதற்கு மாறினார். இது இவரது வரலாற்றாய்வின் ஆர்வத்திற்கு வழிவகுத்தது .
# இராஜேந்திரலால் மித்ரா

## ஆரம்ப கால வாழ்க்கை

### திருமணங்கள்

1839 ஆம் ஆண்டில், இவருக்கு 17 வயதாக இருந்தபோது, சவுதாமினி என்பவரை மணந்தார். இவரது மனைவி ஒரு பெண் குழந்தையை பெற்றெடுத்தவுடன் இறந்து போனார். இவரது மகளும் தாய் இறந்த சில வாரங்களுக்குள் இறந்துவிட்டாள். மித்ராவின் இரண்டாவது திருமணம் புவனமோகினி என்பவருடன் இருந்தது இவர்களுக்கு இராமேந்திரலால், மகேந்திரலால் என்ற இரண்டு மகன்கள் இருந்தனர்.
# இராஜேந்திரலால் மித்ரா

## ஆசியச் சமூகம்

1846 ஏப்ரலில் மித்ரா ஆசியச் சங்கத்தின் நூலகர்- மற்றும் - உதவிச்செயலாளராக நியமிக்கப்பட்டார். இவர் கிட்டத்தட்ட 10 ஆண்டுகள் அப்பதவியில் இருந்தார். 1856 பிப்ரவரியில் இவர் சங்கத்தின் செயலாளராக தேர்ந்தெடுக்கப்பட்டார். பின்னர் இயக்குநர் குழுவுக்கு நியமிக்கப்பட்டார். இவர் மூன்று சந்தர்ப்பங்களில் துணைத் தலைவராக தேர்ந்தெடுக்கப்பட்டார். மேலும் 1885 ஆம் ஆண்டில் மித்ரா ஆசியச் சங்கத்தின் முதல் இந்தியத் தலைவரானார். மித்ரா வரலாற்றில் முறையான பயிற்சியினைப் பெற்றிருந்தாலும், ஆசியச் சங்கத்துடனான இவரது பணி இவரை இந்திய வரலாற்றியலில் வரலாற்று முறையின் முன்னணி நிபுணராக நிறுவ உதவியது. மித்ரா ஒரு உள்ளூர் வரலாற்று சமுதாயமான இராஜசாகியின் பரேந்திர ஆராய்ச்சி சங்கத்துடன் தொடர்புடையவர்.
# இராஜேந்திரலால் மித்ரா

## தாக்கங்கள் மற்றும் முறை

ஆசியச் சங்கத்தில் பணியாற்றிய காலத்தில், இராஜேந்திரலால் பல குறிப்பிடத்தக்க நபர்களுடன் தொடர்பு கொண்டிருந்தார். மேலும் கீழைநாடுகளின் அறிவுஜீவித்துவத்தின் இரண்டு சிந்தனை நீரோடைகளால் ஈர்க்கப்பட்டார். பிரபல அறிஞர்கள் வில்லியம் ஜோன்ஸ் (ஆசியச் சங்கத்தின் நிறுவனர்) மற்றும் எச்.டி. கோல்ப்ரூக் ஆகியோரின் உலகளாவியவாதக் கோட்பாட்டை முன்வைத்து, அரசியல் நிகழ்வுகளை விட கலாச்சார மாற்றங்கள் மூலம் வரலாற்றை நாள்பட்டதன் மூலம் வெவ்வேறு இனங்களைப் பற்றிய ஒப்பீட்டு ஆய்வை மேற்கொள்ள முயன்றார். இந்திய-ஆரியர்களின் கலாச்சார வரலாற்றைப் பற்றிய ஒரு கீழைநாட்டு விவரணையை எழுத ஒப்பீட்டு மொழியியல் மற்றும் ஒப்பீட்டு புராணங்களின் கருவிகளைப் பயன்படுத்தினார். கீழைநாட்டு தத்துவங்களுக்கு மித்ரா பங்களித்த போதிலும், இவர் கடந்த காலத்தை கண்மூடித்தனமாக ஏற்றுக்கொள்ளவில்லை. மேலும் தேசத்தின் முன்னேற்றத்திற்கு தடையாக இருந்தால், மரபுகளைத் தவிர்க்கும்படி மற்றவர்களைக் கேட்டுக் கொண்டார்.
# இராஜேந்திரலால் மித்ரா

## வரலாற்றியல்

மித்ரா ஒரு புகழ்பெற்ற பழங்கால மற்றும் வரலாற்று கல்வெட்டுகள், நாணயங்கள் மற்றும் நூல்களைக் கண்டுபிடிப்பதில் மற்றும் புரிந்துகொள்வதில் கணிசமான பங்கைக் கொண்டிருந்தார். சாலிவாகன சகாப்தத்திற்கும் கிரரெகொரியன் நாட்காட்டிக்கும் இடையிலான தொடர்பை இவர் நிறுவினார். இதனால் கனிஷ்கர் அரியணை ஏறிய ஆண்டை அடையாளம் காட்டினார். மேலும் இடைக்கால வங்காள வரலாற்றின் துல்லியமான புனரமைப்புக்கு பங்களித்தார். குறிப்பாக பாலா மற்றும் சென் வம்சங்கள், வரலாற்றுச் சட்டங்களை புரிந்துகொள்வதன் மூலம். இவர் குவாலரியன் நினைவுச்சின்னங்கள் மற்றும் கல்வெட்டுகளைப் படித்தார். பல அறியப்படாத மன்னர்களையும் தலைவர்களையும் கண்டுபிடித்தார். மேலும் அவர்களுக்கு தோராயமான கால இடைவெளிகளை ஒதுக்கினார். தோரமணனின் ஆட்சிக்கு ஒரு துல்லியமான காலக்கெடுவை வழங்கிய இவரது சமகாலத்தவர்களில் ஒரே வரலாற்றாசிரியர் ஆவார். அன்றைய பெரும்பாலான இந்திய-வரலாற்றாசிரியர்களுக்கு மாறாக, சுருக்கமான பகுத்தறிவு மீதான வெறுப்புடன், உண்மை அவதானிப்புகள் மற்றும் அனுமானங்களுக்கான மித்ராவின் தொடர்பு சாதகமாகப் பெறப்பட்டது
# இராஜேந்திரலால் மித்ரா

## பட்டியல், மொழிபெயர்ப்பு மற்றும் வர்ணனை

ஆசியச் சங்கத்தின் நூலகராக, சங்கத்தின் பண்டிதர்களால் சேகரிக்கப்பட்ட இந்தியக் கையெழுத்துப் பிரதிகளை பட்டியலிட்டதாக இராஜேந்திரலால் மீது குற்றம் சாட்டப்பட்டது. இவர், பல அறிஞர்களுடன் சேர்ந்து, ஐரோப்பிய மறுமலர்ச்சியின் மைய கருப்பொருளைப் பின்பற்றினார். இது பண்டைய நூல்களின் தொகுப்பை வலியுறுத்தியது. அதைத் தொடர்ந்து அவை மொழியியல் மொழியில் மொழிபெயர்க்கப்பட்டன. பலவிதமான இந்திய நூல்கள், விரிவான வர்ணனைகளுடன், குறிப்பாக பிப்லியோதெக்கா இண்டிகாவில் வெளியிடப்பட்டன. மேலும் பல ஆங்கிலத்தில் மொழிபெயர்க்கப்பட்டன. பண்டிதர்களுக்கு சொற்களை நகலெடுக்கவும், *வரியா லெக்டியோ* (வெவ்வேறு வாசிப்புகள்) என்ற கருத்தை பின்பற்றவும் மித்ராவின் அறிவுறுத்தல்கள் சாதகமாக விமர்சிக்கப்பட்டுள்ளன. அபூர்வமான காரணிகளைப் பொருட்படுத்தாமல், அனைத்து கையெழுத்துப் பிரதிகளையும் கையாள்வதில் முக்கியத்துவம் வாய்ந்த ஒரு சில காப்பகவாதிகளில் மித்ராவும் ஒருவர்.
# இராஜேந்திரலால் மித்ரா

## தொல்லியல்

வரலாற்றுக்கு முந்தைய காலங்களில் ஆரியக் கட்டிடக்கலை வளர்ச்சியை ஆவணப்படுத்துவதில் மித்ரா குறிப்பிடத்தக்க பணிகளை செய்தார். பிரிட்டிசு ஓவியச் சங்கம் மற்றும் காலனித்துவ அரசாங்கத்தின் ஆதரவின் கீழ், மித்ரா 1868-1869 ஆம் ஆண்டுகளில் ஒடிசாவின் புவனேசுவரப் பகுதிக்கு இந்திய சிற்பங்களை ஆய்வு செய்வதற்கு ஒரு பயணத்தை மேற்கொண்டார். இதன் முடிவில் ஒடிசாவின் தொபொருட்கள் தொகுக்கப்பட்டன. இது ஒடியாவின் கட்டிடக்கலை பற்றிய ஒரு பெரிய படைப்பாக மதிக்கப்படுகிறது. இந்த படைப்பு *ஏன்சியன்ட் எஜிப்ட்டியன்ஸ்* என்ற பெயரில் *ஜான் கார்ட்னர் வில்கின்சன்* என்பவர் வடிவமைத்து இரண்டு தொகுதிகளாக வெளியிட்டது; இது அவரது சொந்த அவதானிப்புகளைக் கொண்டிருந்தது. அதைத் தொடர்ந்து சமூக-கலாச்சார வரலாறு மற்றும் கட்டடக்கலை சித்தரிப்புகளின் புனரமைப்பும் இருந்தது. மகாபோதிக் கோயிலின் அகழ்வாராய்ச்சி மற்றும் மறுசீரமைப்பில் அலெக்சாண்டர் கன்னிங்காமுடன் மித்ராவும் முக்கியப் பங்கு வகித்தனர். இவரது மற்றொரு முக்கிய படைப்புகளில் *புத்த கயா: சாக்ய மணியின் ஹெர்மிடேஜ்,* இது புத்தகயை பற்றிய பல்வேறு அறிஞர்களின் அவதானிப்புகள் மற்றும் வர்ணனைகளை தொகுத்தது.  
இந்த படைப்புகள், இவரது பிற கட்டுரைகளுடன், இந்தியா முழுவதும் பல்வேறு வகையான கோயில் கட்டிடக்கலை பற்றிய விரிவான ஆய்வுக்கு பங்களித்தன. பண்டைய இந்திய சமூக வாழ்க்கையில் அறநெறி இல்லாததால் இந்திய கோயில்களில் நிர்வாண சிற்பங்கள் இருப்பதாகக் கூறிய இவரது ஐரோப்பிய சகாக்களைப் போலல்லாமல், மித்ரா அதற்கான காரணங்களை சரியாகக் எடுத்துரைத்தார்.  
இந்தியாவின் கட்டடக்கலை வடிவங்கள், குறிப்பாக கல் கட்டிடங்கள் கிரேக்கர்களிடமிருந்து பெறப்பட்டவை என்றும், ஆரிய நாகரிகத்தில் குறிப்பிடத்தக்க கட்டடக்கலை முன்னேற்றம் இல்லை என்றும் நடைமுறையில் உள்ள ஐரோப்பிய அறிஞர்களின் கருத்தை மறுப்பதுதான் ராஜேந்திரலாலின் தொல்பொருள் நூல்களின் நிலையான கருப்பொருள் ஆகும்.  இசுலாமியருக்கு முந்தைய இந்தியாவின் கட்டிடக்கலை கிரேக்க கட்டிடக்கலைக்கு சமமானது என்று இவர் அடிக்கடி குறிப்பிட்டார். அதே அறிவுசார் திறனைக் கொண்ட கிரேக்கர்கள் மற்றும் ஆரியர்களின் இன ஒற்றுமையை முன்மொழிந்தார். இந்த விஷயத்தில் மித்ரா பெரும்பாலும் ஐரோப்பிய அறிஞர்களுடன் முரண்பட்டார்; ஜேம்ஸ் பெர்குசனுடனான இவரது கடுமையான சர்ச்சை பல வரலாற்றாசிரியர்களை ஆர்வமாகக் கொண்டுள்ளது. பெர்குசன் பாபு 'ராஜேந்திரலால் மித்ராவின் பணிக்கு சிறப்பு குறிப்புடன் இந்தியாவில் தொல்லியல் என்ற புத்தகத்தை எழுதினார் மித்ராவின் பல தொல்பொருள் அவதானிப்புகள் மற்றும் அனுமானங்கள் பின்னர் சரி செய்யப்பட்டன அல்லது நிராகரிக்கப்பட்டன. இவரது படைப்புகள் பெரும்பாலும் இவரது ஐரோப்பிய சகாக்களின் படைப்புகளை விட கணிசமாக சிறப்பாக இருந்தன.
# இராஜேந்திரலால் மித்ரா

## கடைசி ஆண்டுகள் மற்றும் இறப்பு

'ராஜேந்திரலால் மித்ரா தனது வாழ்க்கையின் கடைசி ஆண்டுகளை மணிக்தலா என்ற நிறுவனத்தில் கழித்தார். இவரது கடைசி நாட்களில் கூட, இவர் ஆசியக் குழுவுடன் விரிவாக ஈடுபட்டார். மேலும் பல துணைக் குழுக்களில் உறுப்பினராக இருந்தார். 1891 சூலை 26 அன்று கடுமையான காய்ச்சலால் மித்ரா தனது வீட்டில் இறந்தார்.
# இராஜேந்திரலால் மித்ரா

## மரியாதை

1863 ஆம் ஆண்டில், கொல்கத்தா பல்கலைக்கழகம் மித்ராவை சக ஊழியராக கௌரவித்தது. அங்கு இவர் அதன் கல்வி சீர்திருத்தங்களில் முக்கியப் பங்கு வகித்தார். மேலும் 1876 ஆம் ஆண்டில் பல்கலைக்கழகம் மித்ராவுக்கு கௌரவ முனைவர் பட்டம் வழங்கியது. 1864 ஆம் ஆண்டில், ஜெர்மன் கீழைநாட்டுச் சங்கம் இவரை ஒரு சக ஊழியராக நியமித்தது. 1865 ஆம் ஆண்டில், அங்கேரியின் அறிவியல் கழகம், மித்ராவை ஒரு வெளிநாட்டு சக ஊழியராக நியமித்தது. 1865 ஆம் ஆண்டில், இங்கிலாந்தின் ஆசியச் சங்கம் இவரை ஒரு கெளரவ சக ஊழியராக நியமித்தது. அக்டோபர் 1867 இல், அமெரிக்கக் கீழைநாட்டுச் சங்கம் இவரை ஒரு கெளரவ சக ஊழியராக நியமித்தது.  
1877 ஆம் ஆண்டில் ராவ் பகதூர் என்ற கௌரவப் பட்டம் மித்ராவுக்கு வழங்கப்பட்டது. 1888 இல் பிரிட்டிசு அரசாங்கத்தால் 'இராஜா பட்டம் வழங்கப்பட்டது. இந்த விருதுகள் குறித்து மித்ரா அதிருப்தி தெரிவித்திருந்தார்.
# சோலோஹெட்பெக் வெடிமருந்து வழிப்பறி

**சோலோஹெட்பெக் வெடிமருந்து வழிப்பறி** (*Soloheadbeg ambush*) என்பது 1919 ஆம் ஆண்டு சனவரி 21 ஆம் நாள் அயர்லாந்தின் சோலோஹெட்பெகில் பதுங்கி இருந்த ஐரிஷ் தன்னார்வலர்களின் (அல்லது ஐரிஷ் குடியரசுக் கட்சி, ஐஆர்ஏ) உறுப்பினர்கள் ஐக்கிய இராச்சிய காவல் துறையிரைத் தாக்கி அவர்கள் பாதுகாப்பில் கொண்டு செல்லப்பட்ட வெடிபொருட்களைக் கடத்திச் சென்றதைக் குறிப்பதாகும். இந்நிகழ்வில் காவல்துறையின் இரண்டு அதிகாரிகள் கொல்லப்பட்டனர். மேலும் அவர்களது ஆயுதங்களும், வெடிபொருட்களும் கைப்பற்றபட்டன. இந்த நிகழ்வில் தொண்டர்கள் தங்கள் சொந்த முயற்சியால் செய்தனர். இவர்கள் தங்கள் இந்த நடவடிக்கைக்கு தலைமையிடம் எந்த அங்கீகாரத்தையும் பெறவில்லை. இதுவே பெரும்பாலும் பிற்கால ஐரிஷ் சுதந்திரப் போரின் முதல் ஆயுதந்தாங்கிய நடவடிக்கையாக கருதப்படுகிறது.
# சோலோஹெட்பெக் வெடிமருந்து வழிப்பறி

## பின்னணி

1916 ஏப்ரலில், முதல் உலகப் போரின் போது, ஐரிஷ் குடியரசுக் கட்சியினர் அயர்லாந்தில் பிரித்தானி ஆட்சிக்கு எதிராக கிளர்ச்சி செய்தனர். இது ஈஸ்டர் எழுசி என்று அழைக்கப்படுகிறது. இவர்கள் ஐரிஷ் குடியரசை அறிவித்தனர். ஒரு வாரம் கடும் கலகத்துக்குப் பிறகு, டப்ளினில், ஏற்பட்ட இந்த எழுச்சியானது பிரித்தானிய படைகளால் பெருமளவில் ஒடுக்கபட்டது. இச்சமயத்தில் சுமார் 3,500 பேர் ஆங்கிலேயர்களால் கைதுசெய்யப்பட்டனர். இவர்களில் பலர் இந்தக் கிளர்ச்சியில் எவ்விதத்திலும் ஈடுபடாதாவர்கள். கிளர்ச்சியில் ஈடுபட்ட பெரும்பாலான தலைவர்கள் தூக்கிலிடப்பட்டனர். இந்தக் கிளர்ச்சிக்கு எதிராக பிரித்தானியரின் எதிர் நடவடிக்கைகள் மற்றும் இரண்டாம் உலகப் போரில் அயர்லாந்து மக்களை கட்டாயப்படுத்தப்படுத்தி ஈடுபடவைக்க பிரித்தானியா செய்த முயற்சி ஆகியவை ஐரிஷ் விடுதலைக்கு அதிக மக்கள் ஆதரவைப் பெற்றுத்தர வழிவகுத்தன.  
1918 திசம்பர் பொதுத் தேர்தலில், ஐரிஷ் குடியரசுக் கட்சியான சின் பெயின் அயர்லாந்தில் மகத்தான வெற்றியைப் பெற்றது. ஐக்கிய இராச்சியத்தின் மக்களவையில் 105 இடங்களில் 73 இடங்களைப் பெற்றது (இவற்றில் 25 இடங்கள் போட்டியின்றி). இருப்பினும், கட்சி தனது தேர்தல் அறிக்கையில், பிரித்தானிய பாராளுமன்றத்தில் அமராமல் அயர்லாந்தில் தனி அரசை அமைப்பதாக உறுதியளித்திருந்தது. 1919 சனவரி 21 அன்று டப்ளினில் நடந்த ஒரு கூட்டத்தில், சின் பெயின் கட்சியானது சுயாதீனமான பாராளுமன்றத்தை டெய்ல் ஐரேன் என்ற பெயரில் நிறுவி ஐக்கிய இராச்சியத்திலிருந்து தனது விடுதலையை அறிவித்தது .
# சோலோஹெட்பெக் வெடிமருந்து வழிப்பறி

## திட்டமிடல்

அதே நாளில், 3 வது டிப்பரரி படையணியைச் சேர்ந்த ஐரிஷ் தன்னார்வலர்களால் இந்த வழிப்பறி மேற்கொள்ளப்பட்டது. இதில் சீன் டிரேசி, தான்பிரீன், சீன் ஹோகன், சூமாஸ் ராபின்சன், தாத் கிரோவ், பேட்ரிக் மெக்கார்மேக், பேட்ரிக் ஓ'ட்வயர், மைக்கேல் ரியான் ஆகியோர் ஈடுபட்டனர். ராபின்சன் ( ஈஸ்டர் எழுச்சியில் பங்கேற்றவர்) தாக்குதலை நடத்திய குழுவின் தளபதியாக இருந்தார் மேலும் டிரேசி (1911 முதல் ஐரிஷ் குடியரசு சகோதரவத்துவக் கட்சியின் உறுப்பினர்) தாக்குதல் திட்டத்தை ஒருங்கிணைத்தார். இதில் சம்பந்தப்பட்ட அலகே தன் சொந்த முயற்சியில் செயல்பட்டது.  
1918 ஆம் ஆண்டு திசம்பரில், டிப்பெரரி பிரித்தானிய இராணுவ முகாம்களில் இருந்து சோலோஹெட்பெக் கல்லுடைக்கும் பாறைகளுக்கு ஜெலட்டின் வெடி பொருட்களை கொண்டுசெல்வதற்கான திட்டம் இருப்பதாக இவர்களுக்கு தகவல் கிடைத்தது. இதையடுத்து இவர்கள் சரக்குகளை இடைமறிக்கும் திட்டங்களைத் தொடங்கினர், 1919 சனவரி 16 ஆம் நாள் சரக்குகளை கொண்டுசெல்வதாக குவாரியில் பணிபுரிந்த டான் பிரீனின் சகோதரர் லார்ஸ் வழியாக தகவல் கிடைத்தது. வெடி பொருட்களுக்கு இரண்டு முதல் ஆறு ஆயுதந் தாங்கிய பாதுகாவலர்கள் இருப்பார்கள் என்று இவர்கள் எதிர்பார்த்தார்கள். இதுகுறித்து வெவ்வேறு திட்டங்களைப் பற்றி இவர்கள் விவாதித்தனர். வழிக்காவலர் எண்ணிக்கை குறைவாக இருப்பதால், அவர்கள்மீது துப்பாக்கிச் சூடு நடத்தாமலேயே மடக்கலாம் என்று இவர்கள் நம்பினர். இவர்கள் ஓளிந்திருந்த இடத்தில் வாயடைப்பான்கள், கயிறுகள் போன்றவற்றை மறைத்து வைக்கப்பட்டன. இதைக் கொண்டு சரண்டையும் அதிகாரிகளை கட்டிப்போட்டு பிணைக்கலாம் என திட்டமிடப்பட்டது. வழிப்பறிக்காக திட்டமிடல்கள் கிரீன்னேவில் தனித்திருந்த வீடான 'டின் ஹட்' இல் நடந்தன.
# சோலோஹெட்பெக் வெடிமருந்து வழிப்பறி

## பதுங்கித் தாக்குதல்

சனவரி 16 முதல் 21 வரை, ஒவ்வொரு நாளும் பதுங்கிப்பாய தேர்ந்தெடுக்கப்பட்ட இளைஞர்கள் அதிகாலையில் இருந்து பிற்பகல் வரை உரிய இடத்தில் கண்காணித்தபடி பதுங்கி காத்திருந்தனர் பின்னர் ஆளரவமற்ற வீட்டில் இரவைக் கழித்தனர். இவ்வாறு ஏழு தன்னார்வலர்கள் கைத்துப்பாக்கி ஆயுதங்களை ஏந்தியிருந்தனர், டிரேசி ஒரு சிறிய தானியங்கி துப்பாக்கியை ஏந்தியிருந்தார். பதுங்கிப்பாயப தன்னார்வலர்கள் காத்திருக்கும் இடத்திற்கு ஓ'ட்வயர் மிதிவண்டியில் விரைந்து வந்து, தகவல் கொடுத்தார்.  
வெடிமருந்து வண்டி முதன்மைக் குழு பதுங்கியிருந்த இடத்தை நெருங்கியபோது, முகமூடி அணிந்த தொண்டர்கள் தங்கள் துப்பாக்கிகளை ஏந்திக்கொண்டு முன்னால் வந்து, காவல் அதிகாரிகள் தங்கள் கைகளை உயர்த்தி சரணடையுமாறு ஒருமுறைக்கு மேல் எச்சரித்தனர். தொண்டர்கள் உடனடியாக அதிகாரிகள் மீது துப்பாக்கிச் சூடு நடத்தினர், மேலும் டிரேசி முதல் சூட்டை நடத்தினார் என்று நம்பப்படுகிறது. இரண்டு அதிகாரிகளும் கொல்லப்பட்டனர். அதிகாரிகளான ஜேம்ஸ் மெக்டோனல் மற்றும் பேட்ரிக் ஓ'கோனெல், பாரம்பரிய ரோமன் கத்தோலிக்கர்கள். நிகழ்வின்போது கொல்லபட்ட அதிகாரிகளான தாத் க்ரோவ், பேட்ரிக் ஓ'ட்வயர் ஆகியோரின் துப்பாக்கிகளையும், வெடி பொருட்களையும் எடுத்துக்கொண்டனர்.
# சோலோஹெட்பெக் வெடிமருந்து வழிப்பறி

## பின்விளைவு

இந்த வெடிமருந்து கட்டத்தலே பிற்கால ஐரிஷ் விடுதலைப் போரின் தொடக்கமாகக் கருதப்படுகிறது. இரண்டு நாட்கள் கழித்து பிரித்தானிய அரசாங்கத்தால் தென் அயர்லாந்தானது சாம்ராஜ்யத்தின் பாதுகாப்பு சட்டத்தின்படி சிறப்பு ராணுவப் பகுதியாக அறிவிக்கபட்டது. வழிப்பறியின்போது நடந்ந்த கொலைக்கு அயர்லாந்தில் உள்ள கத்தோலிக்க திருச்சபையால் கடும் கண்டனம் தெரிவிக்கப்பட்டது. டிப்பரரி டவுனின் பாரிஷ் பாதிரியார் இறந்த அதிகாரிகளை "**வேதசாட்சி**"யாக மரித்த தியாகிகள் என்று அழைத்தார்.  
1919 பெப்ரவரியில், நோட்ஸ்டவுன் டிப்பரரியில் நடந்த தன்னார்வலர்களின் படைப்பிரிவு கூட்டத்தில், படைப்பிரிவு அதிகாரிகள் வெளியிட்ட பிரகடனத்தில் (சீமஸ் ராபின்சனால் O / C என கையெழுத்திட்டது) பிரித்தானியரின் இராணுவத்தையும், கால்துறையினரையும் தெற்கு டிப்பரரியில் இருந்து வெளியேற்றுமாறு எச்சரிக்கபட்டது. மீறி அவர்கள் தங்கியிருந்தால் அவர்களின் "உயிருக்கு உத்திரவாதமில்லை" எனப்பட்டது. இந்தப் பிரகடனத்தை பகிரங்கமாகக் காட்ட வேண்டாம் என்று கோரப்பட்டது. என்றாலும் இது டிப்பரரியில் பல இடங்களில் வெளியிடப்பட்டது.  
பிடிபடுவதிலிருந்து தப்புவதற்காக, பிரீன், டிரேசி, ஹோகனும் பிற பங்கேற்பாளர்களும் அடுத்தடுத்த மாதங்கள் தொடர்ந்து இடம் மாறிச் செல்ல வேண்டிய கட்டாயத்தில் இருந்தனர். பெரும்பாலும் ஆதரவாளர்களின் களஞ்சியங்களிலும், பரண்களிலும் மறைந்திருந்தனர்.
# சோலோஹெட்பெக் வெடிமருந்து வழிப்பறி

## பின்விளைவு

### நினைவு

பதுங்கிப்பாய்ந்த இடத்தில் ஒரு நினைவுச்சின்னம் அமைக்கப்பட்டுள்ளது. ஒவ்வொரு ஆண்டும் இங்கு நினைவுகூறும் விழா நடத்தப்படுகிறது.
# இராதாகாந்த தேவ்

**சர் ராஜா ராதாகாந்தா தேவ் பகதூர் (Sir Raja Radhakanta Deb Bahadur)** (1784 மார்ச், 10 –1867 ஏப்ரல் 19) இவர் ஓர் அறிஞரும் மற்றும் கொல்கத்தா பழமைவாத இந்து சமுதாயத்தின் தலைவராகவும் இருந்தார். சோவபசார் இராச்சியத்தின் மகாராஜா நவகிருட்டிண தேவின் வளர்ப்பு மகனும் வாரிசுமான கோபிமோகன் தேவின் மகனாவார்.
# இராதாகாந்த தேவ்

## பன்மொழி அறிஞர்

ஒரு திறமையான அறிஞரான, இராதாகாந்த தேவ், சமசுகிருதம், பாரசீகம் மற்றும் அரபு மொழிகளில் தேர்ச்சி பெற்றிருந்தார். மேலும் இவர், சமசுகிருத மொழி அகராதியான *ஷப்தா கல்பத்ருமா* என்பதை வெளியிட்டார். மற்றொரு சமகால சமசுகிருத அறிஞரும், தாகூர் குடும்பத்தின் வாரிசுமான ஹரகுமார் தாகூர் இவருக்கு *ஷப்தா கல்பத்ருமாவைத்* தொகுக்க உதவினார். ஈசுவர் சந்திர குப்தாவின் செய்தித்தாளான சம்பத் பிரபாகர் என்ப்தில் கட்டுரைகளையும் இவர் எழுதினார்.
# இராதாகாந்த தேவ்

## கல்விப்பணி

இராதாகாந்தா தேவ் எப்போதுமே இந்துக்களிடையே கல்வியை, குறிப்பாக ஆங்கிலக் கல்வியை மேம்படுத்துவதில் குறிப்பிடத்தக்க அக்கறை காட்டினார்; இவர் பெண் கல்வியையும் ஆதரித்தார். இராதாகாந்தா தேவ் 1817 இல் கொல்கத்தா பள்ளிப் புத்தகச் சங்கம் மற்றும் 1818 இல் கொல்கத்தா பள்ளிச் சங்கத்தின் நிறுவனம் மற்றும் அதன் செயல்பாடுகளில் தீவிரமாக ஈடுபட்டார். இராதாகாந்தா 1818 ஆம் ஆண்டு நிறுவப்பட்டதிலிருந்து இந்தியச் வேளாண் மற்றும் தோட்டக்கலை சங்கத்தின் தீவிர உறுப்பினராக இருந்தார். 1851ஆம் ஆண்டில் பிரிட்டிசு இந்திய சங்கத்தின் நிறுவனர்-தலைவராக இருந்தார். இவர் இறக்கும் வரை இப்பதவியில் இருந்தார். இவர் கொல்கத்தாவில் இந்துக் கல்லூரியை நிறுவ டேவிட் ஹரேக்கு உதவினார்.
# இராதாகாந்த தேவ்

## பழமை வாதம்

கல்விக்கான காரணத்திற்காக இவர் பங்களித்த போதிலும், அவர் சமூக பழமைவாதத்தின் பேரிலும் வலுவான ஆதரவாளராக இருந்தார். உடன்கட்டை ஏறல் தனது குடும்பத்தில் நடைமுறையில் இல்லை என்றாலும், அரசாங்கம் அதை ஒழிப்பதைப் பற்றி சிந்தித்தபோது இவர் அந்த வழக்கத்தை பாதுகாக்க முன்வந்தார். 1829 திசம்பரில் வில்லியம் பென்டிங்கு பிரபு இறுதியாக இவ்வழகத்தை ஒழித்தபோது, இராதகாந்தா தேவ், தனது பழமைவாத இந்து நண்பர்களுடன் சேர்ந்து, தர்மசபை (வரது தந்தை கோபி மோகன் தேவ் அவர்களால் நிறுவப்பட்டது) என்ற சமூகத்தின் தலைவராக இருந்தார். மேலும் இந்து சமூகத்தின் மரபுவழி பிரிவு சார்பாக தலைமை ஆளுநருக்கு ஒரு மனுவை வழங்குவதன் மூலம் இந்த நடவடிக்கைக்கு எதிர்ப்பு தெரிவித்தார்.
# பல்விளிம்புகள் (கோட்டுருவியல்)

கோட்டுருவியலில், **பல்விளிம்புகள்** (*multiple edges*) என்பவை கீழுள்ளவாறு வரையறுக்கப்படுகின்றன:
: திசையற்ற கோட்டுருவில் ஒரே சோடி முனைகளை இணைக்கும் இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன. அதாவது ஒரு சோடி முனைகளுக்கு இரண்டு அல்லது இரண்டுக்கு மேற்பட்ட படுகை விளிம்புகள் அமையுமானால் அப்படுகைவிளிம்புகள் பல்விளிம்புகளாகும்.  
: திசை கோட்டுருவில் ஒரே வால் முனையையும் ஒரே தலை முனையையும் கொண்ட இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன.  
பல்விளிம்புகள் *இணை விளிம்புகள்* அல்லது *பல்விளிம்பு* (parallel edges, multi-edge) எனவும் அழைக்கப்படுகிறது. ஒரு எளிய கோட்டுருவில் பல்விளிம்புகள் இருக்காது.  
தேவைப்படும் சூழ்நிலையைப் பொறுத்து ஒரு கோட்டுரு பல்விளிம்புகள் கொண்டதாக அல்லது இல்லாததாகவோ வரையறை செய்யப்படுகிறது:  
- பல்விளிம்புகள் மற்றும் கண்ணி இரண்டையும் அனுமதித்து கோட்டுருக்கள் வரையரைக்கப்படும் சூழலில்:
: கண்ணிகள் இல்லாத கோட்டுருக்கள் பல்கோட்டுருக்கள் என அழைக்கப்படுகின்றன.  
- பல்விளிம்புகள் மற்றும் கண்ணி இரண்டையும் அனுமதிக்காது கோட்டுருக்கள் வரையரைக்கப்படும் சூழலில்:
: கண்ணிகளும் பல்விளிம்புகளும் கொண்டிருக்கக் கூடிய ஒரு கோட்டுருவைக் குறிப்பதாக பல்கோட்டுரு என்பது வரையறுக்கப்படுகிறது  
சமதளப்படுத்தக்கூடிய கோட்டுருவில் ஏற்கனவே ஒரு விளிம்பால் இணைக்கப்பட்ட இரு முனைகளை இணைத்து மற்றொரு விளிம்பு வரையப்படும் போதும் அக்கோட்டுரு சமதளப்படுத்தக்கூடிய கோட்டுருவாகவே இருக்கும். அதாவது சமதளத்தன்மையை பல்விளிம்புகள் மாறாமல் பாதுகாக்கின்றன.  
இருமுனை கோட்டுரு என்பது அனைத்து விளிம்புகளையும் இணை விளிம்புகளாகவும் முனைகள் இரண்டு மட்டும் கொண்ட கோட்டுருவாகும்.
# உல்ரிச்சைட்டு

**உல்ரிச்சைட்டு** *(Ulrichite)* என்பது CaCu(UO<sub>2</sub>)[PO<sub>4</sub>]<sub>2</sub>•4H<sub>2</sub>O). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆப்பிள் பச்சை நிறத்தில் ஒற்றைச் சரிவச்சுப் பட்டகங்களாக ஊசி வடிவத்தில் கதிரியக்கப் பண்பு கொண்ட கொத்துகளாக இக்கனிமம் படிகமாகிறது. இவர் 19 ஆம் நூற்றாண்டைச் சேர்ந்த அரசு நிலவியலாளர் மற்றும் கனிமவியல் துறை ஆய்வாளராவார். இலேக் போகா நகரத்தின் கற்சுரங்கத்தில் மட்டுமே இக்கனிமம் கிடைப்பதாகவும் இக்கனிமத்தின் மாதிரி ஆத்திரேலியாவின் விக்டோரியா அருங்காட்சியகத்தில் #M38576 என்ற அட்டையாளத்துடன் வைக்கப்பட்டுள்ளதாகவும் அறியப்படுகிறது என்ற குறியீட்டால் அடையாளப்படுத்துகிறது.
# நக்காடா பண்பாடு

**நக்காடா பண்பாடு** (**Naqada culture**) வரலாற்றுக் காலத்திற்கு முந்தைய பண்டைய எகிப்தின் வெண்கலக் காலத்தில் ஏறத்தாழ கிமு 4400 முதல் கிமு 3000 முடிய இத்தொல்லியல் பண்பாடு விளங்கியது. தெற்கு எகிப்தில் அமைந்த நக்காடா எனும் பண்டைய நகரத்தின் பெயரால் இப்பண்பாட்டின் பெயர் அமைந்தது. 2013- ஆம் ஆண்டின் ஆக்ஸ்போர்டு பல்கலைக்கழகத்தின் கரிம கதிரியக்க ஆய்வில், நக்காடா பண்பாடு கிமு 3,800-3,700 காலத்தியது என முடிவு செய்துள்ளனர்.  
நக்காடா பண்பாட்டின் இறுதியில், துவக்க வெண்கலக் காலத்தில் விளங்கிய மூன்றாவது நக்காடா பண்பாட்டுக் காலத்தின் போது, துவக்க கால எகிப்திய அரசமரபினர் கிமு 3,150 முதல் கிமு 2,686 முடிய தெற்கு எகிப்தையும், வடக்கு எகிப்தையும் ஒன்றிணைத்து ஆண்டனர்.
# நக்காடா பண்பாடு

## நக்காடா பண்பாட்டின் காலவரிசை

பிரித்தானிய எகிப்தியவியல் அறிஞர் வில்லியம் பிளின்டர்ஸ் பேட்ரி, நக்காடா பண்பாட்டுக் கால வரிசையை மூன்று காலமாக வகைப்படுத்தியுள்ளார்.  
- முதலாம் நக்காடா காலம் - (அம்ரா தொல்லியல் களம்)
- இரண்டாம் நக்காடா காலம் - (கெர்செக் தொல்லியல் களம்)
- மூன்றாம் நக்காடா காலம்- (செமைனா தொல்லியல் களம்)
# நக்காடா பண்பாடு

## நார்மெர் கற்பலகை

மூன்றாம் நக்காடா காலத்தில் பண்டைய எகிப்தை ஆண்ட மன்னர் நார்மெர் எழுப்பிய சிற்பத்தாலான கற்பலகை 63 செண்டிமீட்டர் (2.07 அடி) உயரம் கொண்ட அழகிய பதக்க வடிவில் அமைந்துள்ளது. இக்கற்பலகையின் முன் பக்கம் மற்றும் பின் பக்கம் என இரண்டு பக்கங்களிலும் மன்னர் நார்மெர் உருவத்துடன் அழகிய சிற்பங்கள் செதுக்கப்பட்டுள்ளது  
யின் முன்பக்கக் காட்சி]]  
யின் பின்பக்கக் காட்சி]]
# நக்காடா பண்பாடு

## அகழாய்வுகளும், நினைவுச் சினனங்களும்

வரலாற்றுக் காலத்திற்கு முந்தைய காலத்தின் நக்காடா பண்பாடு I காலத்திய எகிப்தியர்கள், தெற்கு எகிப்தின் நூபியா மற்றும் மேற்கு எகிப்தின் பாலைவனச் சோலைப் பிரதேசங்கள் மற்றும் மத்திய தரைக் கடலின் கிழக்கு கரையில் உள்ள மெசொப்பொத்தேமியாவில் வாழும் மக்களிடையே வணிகத் தொடர்பு கொண்டிருந்தனர். கூரான கற்கருவிகளை செய்வதற்கு தேவையான, எரிமலைக் கரும்பளிங்குப் பாறைகளை எத்தியோப்பியாவிலிருந்து வாங்கி வந்தனர். நெக்கென் நினைவுச் சின்னக் கட்டிடத்தின் அகழாய்வில் கரித்துண்டுகள் கண்டுபிடிக்கப்பட்டது. இக்கரித்துண்டுகள் லெபனான் நாட்டின் தேவதாரு மரத்தின் கரித்துண்டுகள் போன்று இருந்தது.
# நக்காடா பண்பாடு

## இதனையும் காண்க

- மூன்றாம் நக்காடா
- வரலாற்றுக்கு முந்தைய எகிப்து
- பண்டைய எகிப்திய அரசமரபுகள்
- எகிப்தின் வரலாறு
# பல்கோட்டுரு

கணிதத்திலும் கோட்டுருவியலிலும் **பல்கோட்டுரு** (*multigraph*) என்பது பல்விளிம்புகள் (இணை விளிம்புகள்) கொண்டிருப்பதற்கு அனுமதிக்கப்பட்ட கோட்டுருவாகும்.) அதாவது, பல்கோட்டுருவில் ஒரே இரு முனைகளை ஒன்றுக்கு மேற்பட்ட விளிம்புகள் இணைத்திருக்கும்.  
ஒரு விளிம்பின் தன்னடையாளம் என்பது அது இணைக்கும் முனைகளைக் கொண்டு வரையறுக்கப்படுகிறது. இருவிதமான பல்விளிம்புகள்:  
- *தன்னடையாளமற்ற பல்விளிம்புகள்* (Edges without own identity):
: தன்னடையாளமற்ற பல்விளிம்புகள் என்பது, ஒரே சோடி முனைகளுக்கிடையே ஒரு விளிம்பு பலதடவைகள் அமையும் ஒரே விளிம்பைக் குறிக்கிறது.  
- *தன்னடையாளமுள்ள பல்விளிம்புகள்* (Edges with own identity):
: வெவ்வேறு விளிம்புகள், ஒரே சோடி முனைகளை இணைக்குமானால் அந்தப் பல்விளிம்புகள் தன்னடையாளமுள்ள பல்விளிம்புகள் ஆகும்.  
ஒரு விளிம்பு இரு முனைகளை மட்டுமல்லாது, எத்தனை முனைகளையும் இணைக்கக்கூடிய பண்புடைய மீகோட்டுருவிலிருந்து பல்கோட்டுருவானது வேறுபட்டது. சில அறிஞர்கள் பல்கோட்டுருவையும் "போலி கோட்டுரு"வையும் ஒன்றாகக் கருதுகிறார்கள்; வேறு சிலர் போலி கோட்டுருவைக் கண்ணிகள் அனுமதிக்கப்பட்ட பல்கோட்டுருவாகக் கருதுகிறார்கள்
# பல்கோட்டுரு

## திசையற்ற பல்கோட்டுரு

;*தன்னடையாளமற்ற விளிம்புகள்* கொண்ட பல்கோட்டுரு
இவ்வகையான கோட்டுரு *G* என்பது *G*:=(*V*, *E*) என்ற வரிசைச் சோடியாகும். இதில்:
- *V* - முனைகளின் கணம்;
- *E* - விளிம்புகளென அழைக்கப்படும் வரிசையற்ற முனைச் சோடிகளின் பல்கணம்  
;*தன்னடையாளமுள்ள விளிம்புகள்* கொண்ட பல்கோட்டுரு
இவ்வகையான கோட்டுரு *G* என்பது *G*:=(*V*, *E*, *r*) என்ற மும்மையாகும். இதில்:
- *V* - முனைகளின் கணம்;
- *E* - விளிம்புகளின் கணம்,
- *r* : *E* → {*x*,*y*} : *x*, *y* ∈ *V*}, ஒவ்வொரு விளிம்புடனும் ஒரு வரிசையற்ற சோடி முனைகளை கோர்க்கிறது.  
சில அறிஞர்கள் ஒரு முனையுடனை அதனுடனேயே இணைக்கும் கண்ணிகளைக் கொண்டிருக்கவும் பல்கோட்டுருக்களை அனுமதிக்கின்றனர்.வேறுசிலர் கண்ணிகளற்ற ஆனால் பல்விளிம்புகள் கொண்ட கோட்டுருக்களை பல்கோட்டுருக்கள் என்றும், கண்ணிகளும் பல்விளிம்புகளும் கொண்ட கோட்டுருக்களை போலி கோட்டுருக்கள் என்றும் வேறுபடுத்திக் குறிப்பிடுகின்றனர்.
# பல்கோட்டுரு

## திசையுள்ள பல்கோட்டுரு

; *தன்னடையாளமற்ற விளிம்புகள்* கொண்ட திசையுள்ள பல்கோட்டுரு:  
இக்கோட்டுரு *G* என்பது *G*:=(*V*,*A*) என்ற வரிசைச்சோடியாகும். இதில்:
- *V* - முனைகளின் கணம்;
- *A* திசையிடப்பட்ட விளிம்புகள் அல்லது விற்கள் அல்லது அம்புகள் என அழைக்கப்படும் முனைகளின் வரிசைச்சோடிகளின் பல்கணம்.  
; *தன்னடையாளமுள்ள விளிம்புகள்* கொண்ட திசையுள்ள பல்கோட்டுரு:  
இக்கோட்டுரு *G* := (*V*, *A*, *s*, *t*) ஆகும். இதில்:
- *V* - முனைகளின் கணம்
- *A* - விளிம்புகளின் கணம்
- <math>s : A \rightarrow V</math>, ஒவ்வொரு விளிம்புக்கும் அதன் மூல முனையை இணைக்கிறது.
- <math>t : A \rightarrow V</math>, ஒவ்வொரு விளிம்புக்கும் அதன் இலக்கு முனையை இணைக்கிறது
# மார்சா பி. ஜான்சன்

**மார்சா பி. ஜான்சன் (Marsha P. Johnson)** (1945 ஆகத்து 24 - 1992 சூலை 6) இவர் ஓர் அமெரிக்க ஓரின சேர்க்கை விடுதலை ஆர்வலர் மற்றும் சுய அடையாளம் காணப்பட்ட 'இழுவை ராணி'யாவார். ஓரின சேர்க்கை உரிமைகளுக்கான வெளிப்படையான ஒருவராக அறியப்பட்ட ஜான்சன், 1969 இன் இசுடோன்வால் எழுச்சியின் முக்கிய நபர்களில் ஒருவராவார். ஓரின விடுதலை முன்னணியின் நிறுவன உறுப்பினரான ஜான்சன், ஓரின சேர்க்கை, பாலினம் அல்லாத மற்றும் திருநங்கைகளின் தெரு ஆர்வலர் அமைப்பு 1970 இல் சில்வியா ரிவேரா மற்றும் மார்சா பி. ஜான்சன் ஆகியோரால் நிறுவப்பட்டது. நியூயார்க் நகரத்தின் ஓரின சேர்க்கை மற்றும் ஓவியக் காட்சியில் பிரபலமான நபரான ஜான்சன் ஆண்டி வார்ஹோலை மாதிரியாகக் கொண்டு, இழுவை செயல்திறன் குழுவான ஹாட் பீச்செச் என்பவருடன் மேடையில் தோன்றினார். இவருக்கு கிரீன்விச் கிராமத்தின் தெருக்களில் வரவேற்புடன் பல தசாப்தங்களாக அறியப்பட்ட ஜான்சன் "கிறிஸ்டோபர் தெருவின் மேயர்" என்று அழைக்கப்பட்டார். 1987 முதல் 1992 வரை, ஜான்சன் எய்ட்சு ஆர்வலராக இருந்தார்.